ta' San Gużepp Gewwa Ħal Kirkop fl-1878 fl-Isfond tat-Tagħilim tal-Papiet I kitba ta' John M. Cassar Sinjal taż-Żminijiet Kien proprju 126 sena ilu, sewwa sew fl-10 ta' Ġunju, 1878, illi Mons. Antonio Buhagiar, Amministratur ta' l-Isqof Mons. Konti Carmelo Scicluna, iffirma d-digriet biex setgħet tiġi mwaqqfa l-Fratellanza ta' San Ġużepp ġewwa Ħal Kirkop. Dun Ġużepp Barbara, jew aħjar kif baqa' magħruf Il-Kappillan ix-Xiħ kien ilu sentejn kappillan ta' dan ir-raħal. Kien għadu żagħżugħ ta' 39 sena, mimli bl- entużjażmu biex iwettaq il-ħidma fdata lilu. F'isem il-Koppin, huwa ħejja r-rikors biex tiġi mwaqqfa din il-fratellanza: Imma wieħed forsi jistaqsi din id-devozzjoni lejn San Ġużepp minn fejn ġejja7 Biżżejjed wieħed jagħti titwila lejn l-istorja, u b'mod speċjali l-ħidma tal-Papa Piju IX, biex jasal jifhem għaliex kellha tiġi mwaqqfa wkoll l-Fratellanza ta' San Ġużepp ġewwa dan ir-raħal ċkejken. Fit-tieni nofs tas-seklu dsatax (19), wara l-gwerra tal-Krimea, ma' l-Ewropa kollha kien qed iseħħ taqlib sħiħ, konflitt, u gwerer. Il-Knisja wkoll kienet għaddejja minn żminijiet koroh ħafna, tantli l-Papa Piju IX li sar Papa fl-1846 u dam Papa 32 sena sa ma miet fl-1878, ħass il-bżonn, u għażel li jqiegħed lilu nnifsufurl-Knisja Kattolika taħt il- Patroċinju speċjali, wisq setgħani ta' San Ġużepp. Kien dan il-Papa li fl-1854 nieda d-Domma tal-Fidi Kattolika tat-Tnissil bla Tebgħa — Immakulat — ta' Marija. Fit-8 ta' Diċembru, 1870, sewwa sew fil-festa ta' l-Immakulata Kunċizzjoni, 16-il sena wara, il-Papa Piju IX mar jaħtar solennement lill-Patrijarka San Ġużepp bħala Patrun Universali tal-Knisja. Il-Papa Piju IX kellu qima partikolari, u devozzjoni speċjali lejn il-kbir qaddis San Ġużepp, u ma naqasx jagħti lid-dinja Kattolika xhieda ta' dan, u li jirrakomandaha lill-Insara kollha. U kien għalhekk li, fl-ispirtu ta' din id-devozzjoni hekk kbira, u ispirat mit-tagħlim tal-Knisja, Dun Ġużepp Barbara waqqaf il-Fratellanza ta' San Ġużepp, sentejn biss wara li huwa nħatar kappillan ta' Ħal Kirkop. Illum, għaddew 126 sena u l-id tal-Missier tagħna San Ġużepp baqgħet dejjem magħna biex inżommu ħajja din l-Għaqda tant għażiża għalina. Makienx biss il-Papa Piju IX li ried li d-devozzjoni lejn San Ġużepp tikber u tinxtered. Papa wara ieħor, kollha poġġew ix-xempju tar-Raġel Ġust minn Nażaret fuq quddiem nett tat-tagħlim tagħhom. Il- Papa Ljun XII, li fl-1878 inħatar Papa wara Piju IX, fil-festa tal-Madonna Mtellgħa fis-Sema — 15 ta' Awissu, 1889, fl-Enċiklika tiegħu Quamquam Pluries, imur jgħid: 'Jidhirli tkun ħaġa wisq flokha li l-poplu Nisrani jitlob, flimkien mal-Verġni Omm Alla, lil żewġha wisq meqjum San Ġużepp. Aħna ċerti li dan hu dak li trid minna l- Verġni Mqaddsa stess. Lejn l-aħħar tas-seklu dsatax, imbagħad, insibu l-bidu ta' żvilupp importanti — dik li baqgħet magħrufa bħala r-rivoluzzjoni industrijali. Ma' dan l-iżvilupp, naraw jikber ma' l- Ewropa kollha moviment aktar wiesgħa tal-Klassi tal-Ħaddiema, jiġġieled għad-drittijiet tiegħu. Il- Knisja rrikorriet għal darba oħra għand Ġużeppi, il-mastrudaxxa ta' Nażaret, biex ikun Hu li jipproteġi l-ħaddiem. Kien il-Papa Piju XU li waqqaf il-festa ta' San Ġużepp Ħaddiem fl-1 ta' Mejju, 1955. Waqt laqgħa lill-folla kbira ta' ħaddiema il-Pjazza San Pietru, dan il-Papa stqarr hekk: 'Jekk tixtiequ tkunu qrib Kristu, mill-ġdid ngħidulkom illum, morru għand Ġużeppi… Dan hu r-rigal tagħna lilkom għeżież ħaddiema. ' Ta' min jieħu spunt minn dan il-kliem sabiħ. San Ġużepp hu r-rigal li l-Kappillan Dun Ġużepp Barbara ta lilna l-Koppin, 126 sena ilu — rigal ħaj li jibqa' jgħix magħna tul ħajjitna kollha. Nitolbuh lil San Ġużepp biex iħarisna fil-hemm li niltaqgħu miegħu, u li jidħol għalina fuq is-sodda tal-mewt tagħna. Għaliex, kif imur jgħid Parti Ġużċ Delia, Qatt ma nstama' darba, Li min fil-bżonn dar Lejh, Baqa' miċħud minn ħnientu U safa' b'xejn f'idejh. Ngħożżuh, u nibżgħu għalih dan il-patrimonju għal ta' warajna. ta' 23, Triq il-Kbira, Kirkop huwa l-post għalik għal kull tip ta' xogħol ta' sbuħija eż: waxing, facials, electrolisis, manicures, pedicures, make-up, slimming treatments, eċċ Għal appuntament ċemplu 2180 2956 / 2168 2306 / 9982 6396